《中秋夕喜霁呈司马公》
明代·卢龙云

昨宵风雨闭门时，何意秋澄会转奇。晚日碧云宁但合，东山明月更堪期。

影飘桂树金波丽，尘净兰阶玉宇宜。似为主人能爱客，西园乐事许追随。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。